तुसाद में बिग बी की मोम की प्रतिमा का अनावरण  
अमिताभ बच्चन बॉलीवुड के पहले सितारे हैं जिनकी मोम की स्थाई प्रतिमा हांगकांग के मैडम तुसाद संग्रहालय में लगायी गई है।
अमिताभ बच्चन बॉलीवुड के पहले सितारे हैं जिनकी मोम की स्थाई प्रतिमा हांगकांग के मैडम तुसाद संग्रहालय में लगायी गई है।  लंदन स्थित मैडम तुसाद के संग्रहालय में बच्चन की प्रतिमा पहले ही स्थापित है। संग्रहालय में बनी एकमात्र अन्य भारतीय प्रतिमा महात्मा गांधी की है। तुसाद की वेबसाइट के अनुसार, हॉल आफ फेम में रखी गई इस प्रतिमा ने काला सूट और सफेद पैंट पहन रखा है। मैडम तुसाद हांगकांग के महाप्रबंधक कैली मैक ने इस प्रतिमा के अनावरण के मौके पर कहा, मैडम तुसाद हांगकांग में आने वाले भारतीयों की संख्या काफी ज्यादा है। हमें विश्वास है कि अमिताभ बच्चन की नयी प्रतिमा हमारे भारतीय आगंतुकों को आकर्षित करेगी जो अपने महान सितारे से यहां रूबरू हो सकेंगे।